Αγαπητά μου παιδιά ,

Εύχομαι εσείς και οι οικογένειές σας να είστε υγιείς. Όλοι ελπίζουμε ότι αυτή η πρωτόγνωρη περιπέτεια που ζούμε θα τελειώσει σύντομα αισίως και θα είμαστε πάλι όλοι μαζί στη γνωστή μας παρέα. Σας έχω πεθυμήσει και μου λείπετε πολύ. Να περνάτε δημιουργικά το χρόνο σας και να κάνετε υπομονή.

Σας φιλώ

Η δασκάλα σας, Άννα Δεληγιάννη

ΓΛΩΣΣΑ ΣΤ’2 ΤΑΞΗ

# ΕΡΓΑΣΙΕΣ

1) Γράψτε για το ημερολόγιο σας μια ή δύο παραγράφους για την αλλαγή που παρατηρήθηκε τις τελευταίες μέρες στην καθημερινότητά σας. Παράλληλα γράψτε και τα συναισθήματα που σας προκάλεσε η αλλαγή αυτή.

Σημείωση: Θυμάμαι τα βασικά χαρακτηριστικά για το πώς γράφουμε ημερολόγιο ξεκινώντας με τον παρακάτω τρόπο

Ημερομηνία …………………………

Αγαπητό μου ημερολόγιο,

# Θυμάμαι πως αναπτύσσω μία παράγραφο.

**Τι είναι η παράγραφος:**

Κάθε κείμενο αποτελείται από παραγράφους. Οι παράγραφοι δηλαδή αποτελούν τμήματα του κειμένου, σε καθένα από τα οποία αναπτύσσεται μια ιδέα ή μια πλευρά ενός θέματος.

Κάθε παράγραφος είναι κι αυτή ένα ενιαίο κείμενο με αρχή, ανάπτυξη και τέ-   
λος, που διαθέτει μεν αυτονομία, αφού αναλύει όπως είπαμε μια πλευρά ενός , ταυτόχρονα όμως συνδέεται νοηματικά με τις προηγούμενες και τις   
επόμενες παραγράφους που αποτελούν ένα κείμενο.

**Τα μέρη της παραγράφου:**

Η παράγραφος αποτελείται από τρία μέρη:

α. **Τη** θεματική πρόταση/περίοδο: είναι η πρώτη πρόταση / περίοδος της παραγράφου και σ' αυτήν παρουσιάζεται το θέμα, η κύρια ιδέα της παρα-   
γράφου.

β. Τις λεπτομέρειες ή σχόλια: είναι οι προτάσεις / περίοδοι που ακολουθούν τη θεματική πρόταση και την αναλύουν και την επεξηγούν (αναπτύσσουν   
δηλαδή το θέμα της παραγράφου).

γ. **Την** κατακλείδα: είναι η τελευταία πρόταση / περίοδος της παραγράφου   
και αποτελεί το συμπέρασμά της.

**Παρατηρήσεις:**

* Η θεματική περίοδος συνήθως βρίσκεται στην αρχή της παραγράφου, αλλά   
  μπορεί να τοποθετείται και σ' άλλα σημεία της, ακόμα και στο τέλος. Μπορεί   
  επίσης να μη δηλώνεται σαφώς αλλά να συνάγεται από τα σχόλια της παρα-   
  γράφου.
* Η κατακλείδα δεν είναι πάντα απαραίτητη σε μια παράγραφο, μπορεί δηλαδή   
  και να παραλείπεται.
* Οι λεπτομέρειες πρέπει να αναπτύσσουν το θέμα που δίνεται στη θεματική   
  πρόταση και να μην ξεφεύγουν απ' αυτό και να είναι επαρκείς ώστε το θέμα   
  να αναλύεται απ' όλες τις πλευρές.
* Με την παράγραφο εκφράζουμε ένα κύριο νόημα, που μπορεί να δηλωθεί με   
  έναν πλαγιότιτλο. Ο πλαγιότιτλος διευκολύνει τον αναγνώστη στην αρχική   
  κατανόηση του κειμένου καθώς και στην τελική ανακεφαλαίωση του.

**Εργασία**

2) Γράφω τη δική μου παράγραφο

«Μένουμε σπίτι……………»

Αν η παραπάνω πρόταση αποτελεί τη θεματική πρόταση μιας παραγράφου, συνεχίστε γράφοντας τις δικές σας λεπτομέρειες έτσι ώστε να αναπτύξετε μια παράγραφο. Προσέχουμε να μην ξεχάσουμε την κατακλείδα

.

3) ΜΕ ΑΦΟΡΜΗ ΤΗΝ ΕΠΕΤΕΙΟ ΤΗΣ ΕΘΝΙΚΗΣ ΜΑΣ ΕΟΡΤΗΣ ΤΗΣ 25ΗΣ ΜΑΡΤΙΟΥ ΔΙΑΒΑΣΤΕ ΤΑ ΠΟΙΗΜΑΤΑ ΚΑΙ ΑΠΑΝΤΗΣΤΕ ΣΤΙΣ ΕΡΩΤΗΣΕΙΣ ΠΟΥ ΣΑΣ ΔΙΝΟΝΤΑΙ.

**Απόσπασµα από το πεζογράφηµα του Δ. Σολωµού   
 « Η γυναίκα της Ζάκυθος»**

**«Οι Μισολογγίτισες»**

**Διονύσιου Σολωµού**

**Θέμα**

Μερικές γυναίκες -πρόσφυγες από το Μεσολόγγι --στη Ζάκυνθο ζητούν   
βοήθεια για τους δικούς τους που βρίσκονται στο πολιορκηµένο   
Μεσολόγγι και πολεµούν ενάντια στον Ιµπραήµ και στον Κιουταχή.

1. Και εσυνέβηκε αυτές τες ηµέρες οπού οι Τούρκοι επολιορκοϋσαν   
   το Μισολόγγι και συχνά οληµερνίς και κάποτε οληνυχτίς έτρεµε η   
   Ζάκυνθο από το κανόνισµα το πολύ.
2. Και κάποιες γυναίκες Μισολογγίτισες επερπατούσαν τριγύρω   
   γυρεύοντα; για τους άντρες τους, για τα παιδιά τους " για τα'   
   αδέρφια τους που επολεµούσανε.
3. Στην αρχή εντρεπότανε να βγούνε και επροσµένανε το σκοτάδι για   
   να απλώσουν το χέρι" επειδή δεν ήταν µαθηµένες.
4. Και ακολούθως εβιαζότανε και εσυχνοτηράγανε από το παρεθύρι   
   τον ήλιο πότε να βασιλέψει για να βγούνε.
5. Aλλά όταν επερισσέψανε οι χρείες εχάσανε την ντροπή, ετρέχανε   
   οληµερνίς.
6. Και όταν εκουραζότανε , εκαθόντανε στ’ ακρογιάλι κι ακούανε ,   
   γιατί φοβόντανε µην πέσει το Μισολόγγι.
7. Και τες έβλεπε ο κόσµος να τρέχουνε τα τρίστρατα, τα   
   σταυροδρόµια, τα σπίτια, τα ανώγια και τα χαµώγια, τες εκλησίες,   
   τα ξωκλήσια γυρεύοντας.
8. Και ελαβαίνανε χρήµατα, πανιά για τους λαβωµένους.
9. Και δεν τους έλεγε κανείς όχι, γιατί ο ρώτησες των γυναικών ήτανε   
   συντροφευµένες από τες κανονιλες του Μισολογγιού και η γή   
   έτρεµε από κάτου από τα πόδια µας.

10.Και οι πλέον πάµπτωχοι εβγάνανε το οβολάκι τους και το δίνανε και εκάνανε το σταυρό τους κοιτάζοντας κατά το Μισολόγγι και κλέοντας.

**Ερωτήσεις:**

Α) Ποια είναι η γλώσσα που χρησιµοποιεί ο Δ. Σολωµός σ' αυτό το   
απόσπασµα; Ποιες λέξεις είναι φανερά λαϊκές;

Β) Γιατί οι Μεσολογγίτισσες ζητούν βοήθεια τι τους δίνουν και γιατί βγαίνουν βράδυ;

Γ) Ποια ήταν η στάση των Ζακυνθινών απέναντι στις γυναίκες αυτές που ζητιάνευαν;

Τι τους συγκινούσε περισσότερο;

ΠΑΡΑΚΑΤΩ ΟΜΩΣ ~ ΣΕ ΑΛΛΟ ΣΗΜΕΙΟ ΤΟΥ ΠΕΖΟΓΡΑΦΗΜΑΤΟΣ,ΟΤΑΝ ΟΙ ΜΕΣΟΛΟΓΓΙΤΙΣΣΕΣ ΧΤΥΠΗΣΑΝ ΣΤΟ ΣΠΙΤΙ ΜΙΑΣ ΠΛΟΥΣΙΑΣ ΖΑΚΥΝΘΙΝΙΑΣ ΜΕΓΑΛΟΚΥΡΑΣ, ΤΟΥΣ ΠΕΡΙΜΕΝΕ .ΑΛΛΟΥ ΕΙΔΟΥΣ ΥΠΟΔΟΧΗ.

Και ιδού παρεσιάζονται οµπρός της οι γυναίκες του Μισολογγιού.   
Εβάλανε το δεξί τους στα στήθια και επροσκυνήσανε. Και εµείνανε   
σιωπηλές και ακίνητες.

Και έτσι δα πώς; Τι κάνουµε; Θα παίξουµε; Τι ορίζετε κυράδες ;   
Εκάµατε τόση ταραχή µε τα συρτοπάπουτσα σας που λογίαζω πως   
ήρθατε να µου δώσετε προσταγές.

Και όλες εµείνανε σιωπηλές και ακίνητες. Αλλά µία είπε: « Αµ έχεις δίκιο. Είσαι στην πατρίδα σου και στο σπίτι σου και µεις είµαστε ξένες και   
όλο σπρώξιµο θέλουµε.»

Και ετότες η γυναίκα της Ζάκυθος την αντίσκοψε και αποκρίθηκε;

Όλα τα χάσετε αλλά εκείνο που ακούω η γλώσσα σας έµεινε. Είµαι στην   
πατρίδα και στο σπίτι µου; Και η αφεντιά σου δεν ήσουνα στην πατρίδα   
και στο σπίτι σου ; Και τι σας έλειπε και τι κακό είδετε από τον Τούρκο ;   
Δε σας άφηνε φαητά, περιβόλια ~ πλούτια ;Σας είπα εγώ ίσως να χτυπήσετε τον Τούρκο, που ερχόστενε τώρα να μου γυρέψετε και να με   
βρίσετε;

Δ) Τι θέλει να καυτηριάσει σ'αυτό το σημείο ο Δ. Σολωμός σε σχέση με την   
συμπεριφορά ορισμένων απέναντι στον αyώνα για την ανεξαρτησία;

…………………………………………………………………………………………

Ο Διονύσιος Σολωμός γράφει σε ένα άλλο απόσπασμα από τους :

***«ΕΛΕΥΘΕΡΟΥΣ ΠΟΛΙΟΡΚΗΜΕΝΟΥΣ»***

***Άκρα του τάφου σιωπή στov κάμπο βασιλεύει***

***Λαλεί πουλί ,παίρνει σπυρί κι η μάνα το ζηλεύει***

***Τα μάτια η πείνα εμαύρισε, στα μάτια η μάνα μνέει***

***Στέκει ο Σουλιώτης ο καλός παράμερα και κλαίει.***

***Έρμο τουφέκι σκοτεινό, τι σ’ εχω γω στο χέρι;***

***Οπού συ μου ΄γινες βαρύ , κι ο αγαρηνός το ξέρει***

Ε) Γιατί «βασιλεύει» στο κάμπο *«σιωπή του τάφου»* και γιατί η μάνα   
*«μνέει»* δηλαδή ορκίζεται στα μάτια;

Από τα απομνημονεύματα του Θ. Κολοκοτρώνη διαβάζουμε για την   
απήχηση που είχε η πτώση του Μεσολογγίου στους άλλους επαναστατημένους Έλληνες.

Την ημέρα των Βαίων έκαναν γιουρούσι στο Μισολόγγι οι ήρωες σε   
τόσες χιλιάδες ασκέρι , σε τόσα χαντάκια , καβαλαρία, κανόνια,   
εγλίτωσαν 2000 και το γυναικόπαιδο έγινε θύμα. Μας ήρθε η είδηση   
μεγάλη Τετράδη το δειλινό που είχε παύσει η συνέλευση και είμεθα εις   
κάτι ίσκιους. Μας ήρθε η είδηση ότι το Μισολόγγι εχάθη. Έτσι βάλαμε   
τα μαύρα όλοι, εστάθη σιωπή που δεν έκρινε κανένας. Αλλά εμέτραε   
καθένας με τον νου του τον αφανισμό της πατρίδος. Βλέποντας εγώ την   
σιωπή εσηκώθηκα στο πόδι και τους ομίλησα δια να εμψυχωθοϋν. Τους   
είπα ότι το Μισολόγγι εχάθη ενδόξως και θα μείνει αιώνας αιώνων η   
ανδρεία.

Στ) Τι έκαναν οι Έλληνες όταν έμαθαν ότι « το Μισολόγγι εχάθη» ;   
Τι να σκεφτόταν ο καθένας τους ;

**Άσκηση :**

Να επιλέξεις έναν ήρωα της επανάστασης του 1821 και να γράψεις στοιχεία για την εξωτερική του εμφάνιση αλλά και για το χαρακτήρα του.

**Εργασίες γραμματικής**:

1) Κάνω γραμματική αναγνώριση των λέξεων : **πολιορκούσαν, συχνά , γυρεύοντας, την ντροπή, να τρέχουνε, αποκρίθηκε**, **σιωπηλές**

2) Βρίσκω τα συνώνυμα και τα αντίθετα των λέξεων :

|  |  |  |
| --- | --- | --- |
| Λέξεις | Συνώνυμα | Αντίθετα |
| Αγώνας |  |  |
| Ήρωας |  |  |
| Ζω |  |  |
| Ευστοχώ |  |  |
| Πόλεμος |  |  |
| Σύγκρουση |  |  |
| Τολμηρός |  |  |

ΧΡΟΝΙΑ ΠΟΛΛΑ ΣΕ ΟΛΟΥΣ ΚΑΙ

ΚΑΛΗ ΔΥΝΑΜΗ